[Foto’s] Swanger vrou onder vragmotor vasgekeerFoto: ER24 ŉ Swanger vrou, in haar 20s, is Dinsdag ernstig beseer toe sy onder ŉ vragmotor vasgekeer is. “Paramedici is na die toneel naby Edendale in Pietermaritzburg ontbied waar ŉ groot wipbakvragmotor in die middel van die pad omgeslaan het,” het Russel Meiring, woordvoerder van ER24, in ŉ verklaring gesê. “Die vrag sand het oor die pad gelê.” ŉ Vrou, wat hoog swanger is, se onderlyf was onder die vragmotor vasgekeer. “Sy het ernstige beserings aan al twee haar bene opgedoen,” het Meiring bygevoeg. “Die reddingspan het langer as ŉ uur gespook om die vrou te bevry.” Paramedici het die vrou op die toneel gestabiliseer en sy is na Edendale-hospitaal geneem vir verdere behandeling. Die oorsaak van die ongeluk is nog nie bekend nie. Owerhede stel ondersoek in.